רוי אורביסון

רוי קלטון אורביסון (באנגלית: Roy Kelton Orbison; 23 באפריל 1936 – 6 בדצמבר 1988), אשר נודע בכינויו The Big O, היה זמר ופזמונאי אמריקאי רב השפעה וחלוץ בתחום הרוק אנד רול. רוי אורביסון שר והקליט במשך יותר מארבעה עשורים. כבר באמצע שנות ה-60 היה אורביסון מוכר בעולם כזמר בלדות על אהבות אבודות וכמחבר פזמונים קצביים ומתקדמים. משקפיו הכהים, המסתירים תמיד את עיניו, וקולו הגברי הגבוה הפכו לחלק מדמותו. בין להיטיו נודעו במיוחד: "Only the Lonely", "In Dreams", "Oh, Pretty Woman", "Crying", "Running Scared", "You Got It".

בשנת 1987 התקבל אורביסון להיכל התהילה של הרוק אנד רול ובשנת 1989, לאחר מותו, התקבל להיכל התהילה של האקדמיה הלאומית האמריקאית למוזיקה ומחברי פזמונים עממיים.

דורג במקום ה-37 ברשימת "100 האמנים הגדולים בכל הזמנים" של ה"רולינג סטון".

 תולדות חייו 
 התחלות 
אורביסון נולד בעיר ורנון שבטקסס והיה בנם השני של נאדין ואורבי לי. בשנת 1943 נדד כילד עם משפחתו, תחילה לעיר פורט וורת' ומשם לעיר וינק, בשל עבודתם של הוריו.

בשנת 1949, כאשר היה בן 13, הוא ארגן את תזמורתו הראשונה, The Wink Westerners וכאשר לא היה עסוק בהופעות עם התזמורת, בילה את זמנו בנגינה בגיטרה ובכתיבת פזמונים. התזמורת שהקים הופיעה בכל שבוע ב-KERB, תחנת רדיו מקומית בעיר קרמיט בטקסס. אורביסון סיים את לימודיו בתיכון בעיר וינק בשנת 1954. הוא למד במשך שנה אחת במכללת מדינת צפון טקסס, ומשם עבר למכללה אודנסה כדי ללמוד היסטוריה ואנגלית. תזמורתו נחלה הצלחה מקומית בתחנות הטלוויזיה האזוריות. הזמר ג'וני קאש, אשר הופיע עימם באחת מהופעותיהם, הציע כי יצרו קשר עם המפיק סם פיליפס מחברת סאן רקורדס, שם הפיק את תקליטיו. פיליפס דחה את פניתם ורק לאחר שהקליטו באולפן הקלטות אחר ניאות לצרפם לרשימת האמנים בחברתו. בחודש מרץ 1956 עזב אורביסון את לימודיו במכללה. הוא שינה את שמה של תזמורתו ל"מלכי הנוער" (The Teen Kings) והחליט לנסות ולהצליח כמוזיקאי בחברת Sun Records.

סם פיליפס, שהפיק תקליטים עבור ג'רי לי לואיס, קארל פרקינס, ג'וני קאש ואלביס פרסלי, הפיק והקליט אף רבים משיריו המוקדמים של אורביסון. הצלחתו המסחרית הראשונה של אורביסון הייתה ביוני 1956 עם השיר Ooby Dooby אשר נכתב על ידי חבריו ללימודים במכללה. האחים אברלי (Everly Brothers) הקליטו את שירו Caludette, על שם אשתו הראשונה, כצד ב' בסינגל שבו הופיע להיטם All I Have to Do Is Dream. עם זאת, הסגנון המוזיקלי של האמנים שאותם הפיק סם פיליפס - בלוז ורוקבילי - לא הביאו לאורביסון את ההצלחה לה ייחל ובשלב זה, נראה היה שהקריירה המוזיקלית שלו הסתיימה. לזמן מה הוא התפרנס כפזמונאי בעיר נשוויל בטנסי ואז הוחתם על חוזה עבודה עם חברת התקליטים תקליטי RCA, אבל עם סיום חוזה עבודתו הפנה אותו צ'ט אטקינס לפרד פוסטר, בעלי חברת התקליטים מוניומנט.
שמאל|ממוזער|250px|עטיפת ספר ביוגרפי על חייו של אורביסון

 ההצלחה 
ב-1957 פגש אורביסון את הפזמונאי ג'ו מלסון בעיר אודסה שבטקסס. לאחר ששמע שיר של מלסון בשם Raindrops, אשר שבה את ליבו במנגינתו המלודית ובסגנונו הלירי והוא ביקש ממלסון לכתוב שיר עבורו. יחדיו הם יצרו צליל חדש ברוקנרול שיחודו בבלדת רוק דרמטית. שניהם יצרו יחד להיטים רבים לחברת התקליטים מוניומנט. תקליטו הראשון של אורביסון, Uptown, זכה להצלחה מתונה בלבד, אולם שירו Only The Lonely הגיע במהירות למקום השני במצעד הפזמונים האמריקאי ולמקום הראשון בבריטניה. להיטו Running Scared הגיע למקום הראשון בארצות הברית. מאוחר יותר כתב אורביסון שירים רבים עם ביל דיס, כולל הלהיט Oh, Pretty Woman שהפך, לדעת רבים, לשיר הידוע ביותר של אורביסון. במשך כל תקופת עבודתו בחברת התקליטים מוניומנט, זכה אורביסון ללהקת ליווי כשרונית ובראשה בוב מור. קולו של אורביסון בשילוב עם הצליל הנקי של להקתו, יצרו את הצליל הייחודי והמוכר המזוהה עמו.

לרוי אורביסון הייתה השפעה מוזיקלית חזקה על עמיתיו, כך למשל להקת הרולינג סטונז. בשנת 1963 יצא אורביסון למסע הופעות עם להקת הביטלס שאחריה נשאר בקשרי ידידות עם הלהקה ובמיוחד עם ג'ון לנון וג'ורג' האריסון. מאוחר יותר הקליט אורביסון יחד עם האריסון במסגרת להקת הטרוולינג וילבריס. במהלך מסע ההופעות באירופה שכנע אורביסון את הביטלס להגיע לארצות הברית. כאשר החליטו הביטלס לבקר בארצות הברית, הם ביקשו מאורביסון לנהל את מסע הופעותיהם, אולם הוא דחה את ההצעה כיוון שהיה עסוק בהתחייבויות אחרות.

הצלחתו של אורביסון נמשכה גם בשנת 1964, שנת "הפלישה הבריטית" לארצות הברית. להיטו Oh Pretty Woman הצליח להגיע למקום הראשון במצעד האמריקאי, זאת בעת שלהיטי הביטלס שלטו בעשרת המקומות הראשונים. הסינגל, במהירות 45 סל"ד, מכר בעשרת הימים הראשונים לאחר צאתו לחנויות יותר עותקים מכל סינגל עד אותו היום ומאוחר יותר אף שבר את שיא המכירות של שבעה מיליון תקליטים. השיר הפך שנים מאוחר יותר לנעימת הנושא בסרט "אישה יפה", אשר נשא את שם השיר והביא תהילת עולם לשחקנית ג'וליה רוברטס.

בשנת 1964 יצא אורביסון לסיבוב הופעות עם להקת הביץ' בויז ובשנת 1965 - עם להקת הרולינג סטונז באוסטרליה. הצלחתו באנגליה הייתה גדולה, שלושה מלהיטיו כבשו שם את מצעד הפזמונים ומספר פעמים נבחר לזמר השנה.

בשנת 1965 חתם אורביסון על חוזה הקלטות עם חברת התקליטים MGM ושיחק במערבון המוזיקלי The Fastest ,Guitar Alive שם ביצע מספר שירים מתקליט בעל שם זהה. אולם אחרי 1967, עם שינוי טעמו המוזיקלי של הקהל האמריקאי, לא זכה עוד להקליט להיטים אף על פי שהמשיך להיות אהוב ונערץ מחוץ לארצו. הוא זכה להצלחה מחודשת בארצות הברית רק בשנות ה-80.

שמאל|ממוזער|250px|אורביסון על עטיפת תקליט אוסטרלי, בטרם החל להסתיר עיניו במשקפי שמש

אורביסון סבל גם מקשיים בחייו האישיים. ב-6 ביוני 1966 נהרגה אשתו הראשונה קלודט בתאונת אופנוע. ב-15 ספטמבר 1968 נשרף ביתו בהנדרסונוויל, טנסי, בעת שהיה בסיבוב הופעות באנגליה, ושניים משלושת בניו, בני שש ועשר, נספו בשריפה. בנו הצעיר, בן שלוש, ניצל בזכות הוריו של אורביסון. בשנת 1969 נישא אורביסון בשנית לברברה, שאותה הכיר בעיר לידס באנגליה.

בשנת 1973 הסתיים חוזה ההקלטות שלו עם חברת MGM והוא חתם על חוזה חדש עם חברת מרקורי. בתקופה זו זכו שיריו רק להצלחה מתונה בארצות הברית. שירים כמו Penny Arcade, Working for the Man הגיעו למקום הראשון במצעד הפזמונים האוסטרלי, Too Soon to Know הגיע למקום השלישי במצעד הבריטי. אף בגרמניה זכה אורביסון להצלחה והקליט בגרמנית את שירו Mama. תקליטיו זכו לביקוש ער בשוק השחור במדינות מזרח אירופה, מעבר למסך הברזל. בצרפת הוצאו גרסאות כיסוי בצרפתית לכמה משיריו על ידי זמרים מקומיים. בהולנד נוסד מועדון המעריצים הגדול בעולם לאורביסון. אורביסון גם הופיע באירלנד וגרסתו לשיר העם האירי Danny Boy, בשנת 1972, נחשבת כאחד הביצועים הטובים ביותר לשיר זה.

 טעויות נפוצות 
שתי אמונות חסרות בסיס על אורביסון ממשיכות למצוא להן אחיזה: האחת, כי היה לבקן והשנייה, כי הרכיב משקפיים כהים כיוון שהיה עיוור, או כמעט עיוור. אורביסון הרכיב משקפיים מפאת קוצר ראייה, ולא סבל מעיוורון. הרכבת משקפי שמש כהים, אשר היו לסימנו המסחרי ולהצהרה אופנתית, החלה בדרך מקרה. באחת מהופעותיו היה על אורביסון לעלות לבמה, אלא שהוא שכח את משקפי הראייה שלו במטוס. כיוון שלא ראה היטב ללא משקפי ראייה, השתמש בזוג המשקפיים היחיד שהיה ברשותו, משקפי שמש אופטיים. מאז אותה הופעה המשיך להרכיב את משקפיו הכהים במהלך כל מסע הופעותיו עם הביטלס בארצות הברית, ובהמשך דרכו כזמר.

הצלחה מחודשת בשנות ה-80
בשנת 1981 זכה אורביסון יחד עם אמיליו הריס בפרס גראמי בקטגוריית ביצוע הקאנטרי הטוב ביותר לצמד או קבוצה קולית, לשירם That Lovin' You Feelin' Again. בשנת 1985 הקליט אורביסון את השיר Wild Hearts לסרט Insignificance. ב-1986 נכלל שירו In Dreams בסרטו של דייוויד לינץ' Blue Velvet, דבר שסייע רבות בהחזרת אורביסון לתודעת הציבור. ב-1987 התקבל אורביסון להיכל התהילה של הרוקנרול. נאום קבלתו להיכל נישא על ידי ברוס ספרינגסטין. לאחר שחתם על חוזה הקלטות חדש בחברת וירג'ין, הראשון מזה עשר שנים, הקליט בשנת 1987 גרסה חדשה ללהיטו Crying משנת 1961, בדואט עם הזמרת K.D. Lang, אשר נכלל בפסקול של הסרט Hiding Out. השיר אף זכה בפרס גראמי.

בשנת 1988 הופיע אורביסון בסרט הטלוויזיה בשחור-לבן בגרסת סינמקס בשם "אורביסון וחברים, לילה שחור-לבן". בסרט הופיעו עם אורביסון כמה מן המוזיקאים הבולטים בארצות הברית. זמן קצר אחר כך חבר אורביסון לבוב דילן, ג'ורג' האריסון, ג'ף לין וטום פטי בלהקת הטרוולינג וילבריס, שזכתה להערכת המבקרים ולהצלחה מסחרית משמעותית. הוא הקליט אלבום יחיד בשם Mystery Girl. ימים ספורים לפני מותו, ב-19 נובמבר 1988, שר אורביסון את להיטו You Got It, לראשונה בפני קהל (בדיעבד זו גם הייתה הפעם האחרונה והיחידה) בפסטיבל המוזיקה באנטוורפן בבלגיה. ההופעה שהייתה בדיעבד הופעתו האחרונה הייתה ב-4 דצמבר 1988 ב-"The front row Theater" שנמצא ב-highland heights באוהיו בארצות הברית, יומיים בלבד לפני מותו הפתאומי מהתקף לב קטלני, ב-6 דצמבר 1988, כשהיה כמעט בן 53.

 מותו 
אורביסון היה מעשן רוב ימי חייו. הוא עבר ניתוח מעקפים בליבו בחודש ינואר 1978. ב-6 בדצמבר 1988, בגיל 52, לקה אורביסון בהתקף לב קטלני, בזמן ביקור אצל אימו בפרבר של נאשוויל בטנסי. לבקשת אשתו הוא נקבר בווסטווד שבקליפורניה, בעוד שאשתו הראשונה ושני בניו קבורים בנאשוויל שבטנסי.

אלבומו האחרון Mystery Girl ושירו You Got It הפכו ללהיטים לאחר מותו ונחשבים ליצירותיו הטובות ביותר מאז שנות ה-60. לאחר מותו אף זכה בפרס גראמי לשנת 1991, בקטגוריית הביצוע הטוב ביותר לזמר פופ. בשנת 1992 יצאו שיריו I Drove All Night של סינדי לאופר, וכן Heartbreak Radio באלבום בשם King of Heart.

מורשתו
אורביסון ייזכר בעיקר בזכות בלדות האהבה האבודה אותן שר ובקהילת המוזיקאים הוא זכה להערכה בזכות יכולותיו בכתיבת פזמונים. מפיק התקליטים דון ואס אמר על כישורי הכתיבה של אורביסון: "הוא סותר את כללי הקומפוזיציה המודרנית". מחבר הפזמונים ברני טאופין, אשר כתב רבים משיריו של אלטון ג'ון, התייחס לאורביסון כאל מי שהקדים את זמנו. המנעד הקולי של אורביסון (3 אוקטבות) היה מרשים ביותר, שיריו היו מתקדמים לזמנו במנגינתם ובקצבם ותוכנם מורכב. שלושה משיריו נכנסו להיכל התהילה של פרסי גראמי בשנת 2004. המגזין רולינג סטון כלל 4 משיריו ברשימת "500 השירים הגדולים בכל הזמנים".

בהופיעו על במת לאס וגאס, בשנת 1976, קרא אלביס פרסלי לאורביסון "הזמר הגדול בעולם". בארי גיב מלהקת הבי ג'יז קרא לו "קול האלוהים". בוב דילן כתב עליו: "אורביסון... חצה סגנונות. הוא שר את שיריו בשלוש או ארבע אוקטבות, דבר שעושה לך חשק לנהוג את מכוניתך מעבר לצוק. הוא שר כמו פושע מקצועי... קולו היה יכול להעיר את המתים, תמיד משאיר אותך ממלמל 'אני לא מאמין'. בשיריו היו שירים בתוך השירים. אורביסון היה רציני להחריד – לא נער פרחח. שום דבר דומה לו לא שודר ברדיו."

טריוויה
 הדמות "דוקטור אוקטופוס" בסיפור ספיידרמן אמורה להיות מבוססת על דמותו של אורביסון, במיוחד משקפיו העבים וליקויי הראייה הרבים.
 אורביסון היה חובב טיסנאות רדיו. הוא עסק רבות בבניית דגמים ובהטסתם.
 הדמות רוי קופה בסופר מריו-3 נקראת על שם רוי אורביסון.
 להקת ואן היילן ביצעה גרסת כיסוי לשירו של אורביסון Oh, Pretty Woman.

דיסקוגרפיה
+ רשימת תקליטי הסינגל של רוי אורביסון שנה שם התקליט חברת התקליטים 1956 Trying To Get To You/Ooby Dooby Je-Wel 1956 Roy Orbison at the Rock House/Ooby Dooby/Go Go Go Sun 1956Rock House/Roy Orbison at the Rock House/You're My Baby Sun 1957 Roy Orbison at the Rock House/Sweet And Easy To Love/Roy Orbison at the Rock House/Devil Doll Sun 19579 Chicken Hearted/I Like Love Sun 1958 Seems To Me/Sweet And Innocent RCA 1958 Almost 18/Jolie RCA 1959 Paper Boy/With The Bug Monument 1959 Uptown/Pretty One Monument 1960 Only The Lonely/Here Comes That Song Again Monument 1960 Blue Angel song/Blue Angel/Today's Teardrops Monument 1960 I'm Hurtin'/I Can't Stop Loving You Monument 1960 Sweet And Easy To Love/Devil Doll Sun 1961Running Scared/Love Hurts Monument 1961Crying/ Candy Man song|Candy Man Monument 1962 Dream Baby/The Actress Monument 1962 The Crowd/Mama Monument 1962Leah Monument 1962 Paper Boy/Here Comes That Song Again Monument 1963In Dreams/Shahadaroba Monument 1963 Falling/Distant Drums Monument 1963 Blue Bayou/ Mean Woman Blues Monument 1963 Pretty Paper/Beautiful Dreamer Monument 1964 Borne on the wind/What'd I say UK, Monument/London 1964 It's Over/Indian Wedding Monument 1964 Oh, Pretty Woman/Yo Te Amo Maria Monument 1964 Pretty Paper/Summer Song UK, Monument/London 1965 Goodnight/Only With You Monument 1965 Say You're My Girl/Sleepy Hollow Monument 1965 Ride Away/Wondering MGM 1965 Crawling Back/If You Can't Say Something Nice MGM 1965 Ride Away/Crawling Back MGM 1966 Breakin' Up Is Breakin' My Heart/Wait MGM 1966 Distant Drums/Let the Goodtimes Roll Monument 1966 Twinkle Toes/Where Is Tomorrow MGM 1966 Lana/Our Summersong Monument 1966 Too Soon To Know/You'll Never Be Sixteen Again MGM 1966 Breakin' Up Is Breakin' My Heart/Too Soon To Know MGM 1966 There Won't Be Many Coming Home/Going back to Gloria UK, MGM/London 1966 Communication Breakdown/Twinkle Toes MGM 1967 So Good/Memories MGM 1967Pistolero MGM 1967 She/Here Comes The Rain Baby MGM 1968 Born To be Loved By You/Shy Away MGM 1968 Walk On/Flowers MGM
  1968 Heartache/Sugar Man MGM 1969 My Friend/Southbound Jericho Parkway MGM 1969 Break my mind/How do you start over UK, MGM/London 1969 Penny Arcade/Tennessee Owns My Soul MGM 1970 She Cheats On Me/How Do You Start Over Again MGM 1970 So Young/If I Had A Woman Like You MGM 1971 Love Me Like You Did It Last Night/Close Again MGM 1972 God Love You/Changes MGM 1972 Remember The Good/Harlem Woman MGM 1972 Remember The Good/If Only For A While MGM 1972 Memphis, Tennessee/I Can Read Between The Lines MGM 1973 Blue Rain/Sooner Or Later MGM 1973 I Wanna Live/You Lay So Easy On My Mind MGM 1974 Sweet Mama Blue/Heartache Mercury 1975 Hung Up On You/Spanish Nights Mercury 1975 It's Lonely/Still Mercury 1976 Belinda/No Chain At All Monument 1976 I'm A Southern Man/Born To Love Me Monument 1977 Drifting Away/Under Suspicion Monument 1979 Easy Way Out/Tears Asylum 1979 Poor Baby/Lay It Down Asylum 1980 That Lovin'You Feelin' Again with Emmylou Harris Warner 1985 Wild Hearts various b sides-Inst version/Ooby Dooby/Crying ZTT/Island 1985 Birth Of Rock and Roll/same/Rock and Roll Fais do do PS America/Smash 1987 In Dreams/Leah Virgin 1987 Crying with kd lang/Falling Virgin 1988Handle With Care/Margarita Traveling Wilburys Wilbury/WB 1989 You Got It The Only One Virgin 1989 End Of The Line/Congratulations Traveling Wilburys Wilbury/WB 1989 You Got It Crying Virgin 1989 California Blue/In Dreams Virgin 1989 She's A Mystery To Me/Dream Baby live Virgin 1990 Oh Pretty Woman live/Claudette Virgin 1992 I Drove All Night MCADS 1992 Crying/Oh Pretty Woman/Falling/She's A Mystery To Me VUSCD 1992 Heartbreak Radio promo DPRO 1992 Heartbreak Radio/Blue Angel/Claudette/Lana VUS 1992 Heartbreak Radio/In Dreams/You Got It/Dream Baby VUS

+ רשימת תקליטים אריכי-נגן של רוי אורביסון שנה שם התקליט חברת התקליטים 1961 Lonely and Blue Monument Re-issued, 2006 Legacy Recordings 1962Crying Monument / Re-issued, 2006 Legacy Recordings 1962 Roy Orbison's Greatest Hits Monument 1963In Dreams Monument / Re-issued, 2006 Legacy Recordings 1964 More of Roy Orbison's Greatest Hits Monument 1965 There Is Only One Roy Orbison MGM 1965 Orbisongs Monument 1966 The Orbison Way MGM 1966 The Classic Roy Orbison MGM 1967 Roy Orbison Sings Don Gibson MGM 1967 The Fastest Guitar Alive Movie Soundtrack MGM 1967 Cry Softly Lonely One MGM 1969 Roy Orbison's Many Moods MGM 1970 The Great Songs of Roy Orbison MGM 1970 Hank Williams the Roy Orbison Way MGM 1970The Big O UK, London 1970 Zig Zag Movie Soundtrack MGM 1972 Roy Orbison Sings MGM 1972Memphis MGM 1973Milestones MGM 1974I'm Still in Love with You Mercury 1976 Regeneration album Monument 1978 Living Legend Movie Sountrack - only 1,000 copies were made 1979 Laminar Flow album Asylum 1980 Roadie Movie Soundtrack Warner Bros 1985 Class of '55 Lewis, Cash and Perkins Polygram 1985 Insignificance Movie Sountrack Zenith 1986 Blue Velvet Movie Soundtrack Varese Sarabande 1987 In Dreams: The Greatest Hits New recordings Virgin 1987 Less Than Zero film Movie Soundtrack Def Jam/Columbia 1987 Hiding Out Movie Sountrack Virgin 1988 Traveling Wilburys Vol. 1 Wilbury/WB 1989 Mystery Girl Virgin 1989 A Black & White Night Live Virgin 1992King of Hearts Virgin

קישורים חיצוניים



 רוי אורביסון דנמרק, אתר דני מקיף על אורביסון.



קטגוריה:זמרים אמריקאים
קטגוריה:זמרי רוק אמריקאים
קטגוריה:זוכי פרס גראמי
קטגוריה:זמרים בעלי מנעד קולי של 4 אוקטבות
קטגוריה:חברי היכל התהילה של הרוק אנד רול
קטגוריה:אישים שהונצחו בשדרת הכוכבים של הוליווד: מוזיקה
קטגוריה:זמרי-יוצרי קאנטרי אמריקאים
קטגוריה:אמני וירג'ין רקורדס
קטגוריה:אמריקאים שנולדו ב-1936
קטגוריה:אמריקאים שנפטרו ב-1988